โค้ชโต่ย ไม่หวั่น พร้อมวัดกึ๋น อิลซัค เกมชี้ชะตาเอเชียน คัพ
กุนซือรักษาการของทัพช้างศึก ยอมรับรู้สึกเป็นเกียรติที่ได้มีโอกาสดวลกึ๋นกับโค้ชจอมเก๋าชาวอิตาเลียน พร้อมย้ำให้ลูกทีมทำผลงานอย่างดีที่สุดเพื่อเข้ารอบน็อกเอาต์ โดยไม่ต้องพึ่งพาผลการแข่งขันในคู่อื่น,วันที่ 14 ม.ค.62 ศิริศักดิ์ ยอดญาติไทย รักษาการหัวหน้าผู้ฝึกสอนทีมชาติไทย กระตุ้นนักเตะให้พึ่งพาตัวเองมากที่สุด โดยไม่ต้องไปสนใจผลการแข่งขันคู่อื่น และย้ำให้นักเตะสู้เต็มที่ ในเกมดวลกับ ยูเออี เพื่อเก็บคะแนนลุ้นผ่านเข้ารอบ 16 ทีมสุดท้าย ฟุตบอลเอเชียน คัพ 2019 ให้ได้ ,กุนซือวัย 49 ปี พาทีม ช้างศึก ประเดิมคว้าชัยชนะในฟุตบอลเอเชียน คัพ 2019 ด้วยการเฉือนเอาชนะบาห์เรนไปหวุดหวิด 1-0 ทำให้ทีม ช้างศึก ยังมีลุ้นผ่านเข้ารอบ 16 ทีมสุดท้ายในฐานะทีมอันดับ 3 ที่มีคะแนนดีที่สุด 4 ทีม จากทั้งหมด 6 กลุ่ม,ซึ่ง โค้ชโต่ย ได้กล่าวถึงความพร้อมของทีมว่า ตอนนี้บรรยาศในทีมดีมาก ทุกคนมุ่งสมาธิไปที่เกมกับยูเออี ส่วนความพร้อมของทีมตอนนี้จะขาดเพียง พรรษา เหมวิบูลย์ ที่ติดโทษแบนคนเดียวเท่านั้น ผมคิดว่านักเตะกองหลังคนอื่นๆ สามารถทดแทนได้แน่นอน,ผมคิดว่าแม้ยูเออีจะมีโอกาสผ่านเข้ารอบสูง แต่พวกเขาเป็นเจ้าภาพและคงต้องเล่นอย่างเต็มที่แน่นอน ผมได้บอกเด็กๆ ไปว่า เราไม่ต้องไปพึ่งใคร ไม่ต้องสนใจผลการแข่งขันคู่อื่นๆ เราต้องพึ่งตัวเองก่อนแล้วผลงานจะออกมาดีเอง เป้าหมายเราคือเก็บคะแนนให้ได้ เพื่อลุ้นเข้ารอบต่อไป,นอกจากนี้ กุนซือขัดตาทัพของทีมชาติไทย ยังพูดถึงการวัดฝีมือข้างสนามกับ อิล ซัค อัลแบร์โต้ ซัคเคโรนี กุนซือจอมแท็กติกชาวอิตาเลียนว่า รู้สึกเป็นเกียรติมากครับ ที่ได้เจอกับโค้ชระดับโลก แต่เกมฟุตบอลมันไม่ได้ขึ้นอยู่ที่ฝีมือโค้ชอย่างเดียว มันขึ้นอยู่กับผู้ที่มีส่วนร่วมทั้งหมด ไม่ว่าจะเป็น สตาฟฟ์โค้ช นักเตะ รวมทั้งแฟนบอลที่คอยสนับสนุนเรา,ผมอยากให้แฟนบอลทุกท่าน ช่วยส่งกำลังใจไปเชียร์ทีมชาติไทยให้ผ่านเข้าสู่รอบ 16 ทีมสุดท้ายด้วย น้องๆ นักเตะทุกคนทำเพื่อประเทศไทยและเพื่อคนไทยทุกคน,สำหรับฟุตบอลศึกเอเชียน คัพ 2019 รอบแบ่งกลุ่ม กลุ่มเอ นัดสุดท้าย ระหว่างทีมชาติไทย พบกับ สหรัฐอาหรับเอมิเรตส์ จะแข่งขันวันที่ 14 มกราคมนี้ เวลา 23.00 น. ถ่ายทอดสดทางช่อง 7 HD และ FOX Sports HD.
กุนซือรักษาการของทัพช้างศึก ยอมรับรู้สึกเป็นเกียรติที่ได้มีโอกาสดวลกึ๋นกับโค้ชจอมเก๋าชาวอิตาเลียน พร้อมย้ำให้ลูกทีมทำผลงานอย่างดีที่สุดเพื่อเข้ารอบน็อกเอาต์ โดยไม่ต้องพึ่งพาคู่อื่น
ศิริศักดิ์ ยอดญาติไทย,โค้ชโต่ย,ช้างศึก,ทีมชาติไทย,เอเชียน คัพ 2019